Linkolno jūra
Linkolno jūra – pakraštinė Arkties vandenyno jūra. Skalauja Elsmyro ir Grenlandijos salų krantus, per Robsono, Kenedžio ir Smito sąsiaurius susisiekia su Bafino jūra. Srovės teka į rytus, gylis – 100–300 m. Krantai uolėti, smarkiai išraižyti fjordų, į juos leidžiasi ledynai. Potvyniai kyla kas pusė paros, jų aukštis – ~0,8 m. Didžiumą jūros visus metus dengia dreifuojantys daugiamečiai ledai. Pavadinta Robert Todd Lincoln vardu.